laion/Wikipedia-Exotic huggingface dataset:
ארנבת סמית' אדומה

ארנבת סמית' אדומה (שם מדעי: Pronolagus rupestris) היא מין של יונק ממשפחת הארנביים החי בסוואנות של אפריקה הדרומית. היא מצויה בעיקר בקניה, נמיביה, לסוטו, מלאווי, רודזיה, טנזניה, זמביה ודרום אפריקה (באזור הכף הצפוני, המדינה החופשית והפרובינציה הצפון-מערבית). הארנבת קרויה על שם החוקר שגילה אותה - הזואולוג הסקוטי אנדרו סמית' (אנ'). ארנבת זו אינה שייכת לסוג ארנבת (Lepus) אלא לסוג ארנבת אדומה (Pronolagus), החי באפריקה בלבד. ארנבת סמית' אדומה קטנה מעט יותר משאר הארנבות והקטנה בסוגה. אורכה 43 עד 65 סנטימטרים, עם זנב קצר באורך 5 עד 11 סנטימטרים ומשקלה הממוצע 1.3 עד 2 קילוגרם. לארנבת פרווה אפורה-אדמדמה עם גפיים וזנב כתומים עם קצוות חומים כהים, ראש בהיר עם מצח חום, לחיים בהירות ואוזניים ורודות. הארנבת בעלת טפרים חדים וקצרים ברגליה וזנבה ארוך מעט ביחס לארנבות. היא ממליטה בעונת הרבייה בתוך קן עשוי מעלווה ומפרווה או שיער גור או שניים המתבגרים תוך 3 שנים. הארנבת היא פעילת לילה או בשעות בוקר מוקדמות, והיא אוכלת בעיקר עלים של צמחייה קרקעית. הארנבת נצפית לעיתים אוכלת לצד שפנים. Pronolagus rupestris rupestris Pronolagus rupestris melanurus Pronolagus rupestris curryi Pronolagus rupestris saundersiae Pronolagus rupestris australis Pronolagus rupestris fitzsimonsi Pronolagus rupestris barbetti מדיה וקבצים בנושא ארנבת סמית' אדומה בוויקישיתוף ארנבת סמית' אדומה, באתר ITIS (באנגלית) ארנבת סמית' אדומה, באתר NCBI (באנגלית) ארנבת סמית' אדומה, באתר Animal Diversity Web (באנגלית) ארנבת סמית' אדומה, באתר האנציקלופדיה של החיים (באנגלית) ארנבת סמית' אדומה, באתר GBIF (באנגלית) ארנבת סמית' אדומה באתר הרשימה האדומה של IUCN
ארנבת אדומה

ארנבת אדומה (שם מדעי: Pronolagus) הוא סוג של יונקים ממשפחת הארנביים החיים רק באפריקה. סוג זה קרוב לארנבת, אך קטן יותר לרוב ובעל פרווה אדמדמה, ממנה קיבלו את שמם. בעבר נכללו מיני הסוג עם הארנבות האמיתיות, אך הסוג הוגדר ב-1904 בידי החוקר מרקוס וורד ליון ג'וניור. ארנבות אלה קטנות יחסית ובעלות דמיון לארנבים, וייתכן שמהן התפתחו הארנבות הרגילות. הן בעלות שיניים חותכות קצרות, אך בולטות יותר, זנב ארוך יותר והן פעילות לילה ברובן. הן חיות רק בדרום ובמרכז אפריקה, באזורי סוואנה עד שיחיות יבשות. מזונן העיקרי הוא עלי צמחייה עשבונית שונה וזרעים. הן מושכות טורפים כמו תנים, עופות דורסים, נחשים וחתוליים שונים אחריהן. ארנבת נטאל אדומה (Pronolagus crassicaudatus) ארנבת ג'יימסון אדומה (Pronolagus randensis) ארנבת סמית' אדומה (Pronolagus rupestris) ארנבת יואיט אדומה (Pronolagus saundersiae) ארנבת יואיט אדומה ארנבת ג'יימסון אדומה ארנבת סמית' אדומה (תצפית לילה) מדיה וקבצים בנושא ארנבת אדומה בוויקישיתוף ארנבת אדומה, באתר ITIS (באנגלית) ארנבת אדומה, באתר NCBI (באנגלית) ארנבת אדומה, באתר Animal Diversity Web (באנגלית) ארנבת אדומה, באתר האנציקלופדיה של החיים (באנגלית) ארנבת אדומה, באתר GBIF (באנגלית)
ולסטימיל קופצקי

ולסטימיל קופצקי (בצ'כית: Vlastimil Kopecký;‏ 14 באוקטובר 1912 – 30 ביולי 1967) היה כדורגלן ומאמן צ'כוסלובקי, ששיחק בעמדת החלוץ. היה שותף במונדיאל 1934 ו-1938. קופצקי נולד ב-14 באוקטובר 1912 בולימוב שבאימפריה האוסטרו-הונגרית. כחלוץ הוא החל את הקריירה במועדון ראפיד וינוהראדי בשנת 1927. בהתחלה התעניינה בו ספרטה פראג, אך אביו שהיה אוהד של סלביה פראג הצליח למנוע את העברתו אליה. לבסוף קופצקי שיחק מ-1932 עד משך ה-19 שנים הבאות בסלביה. הוא שיחק לצד החלוץ האגדי יוזף ביקאן שהצטרף ב-1937, והוא ממוקם במקום השני במלכות השערים של הליגה הצ'כוסלובקית אחריו עם 252 שערים ב-325 הופעות. הוא זכה עם סלביה ב-9 תוארי אליפות ובגביע מיטרופה בשנת 1938. אחרי קריירה ארוכה איתה הוא אימן אותה לשנה אחת ב-1959. קופצקי נחשב לכישרון גדול והוא מונה לנבחרת צ'כוסלובקיה זמן קצר לאחר הופעת הבכורה שלו בליגה. במשחקו הראשון בה הפסיד 5–1 לשווייץ והיה רק לשחקן מחליף במונדיאל 1934, בו נבחרתו הגיעה למקום השני. מונדיאל אחר כך ב-1938 היה לאחד המצטיינים בנבחרת וכבש בהפסד 2–1 לברזיל במשחק החוזר ברבע הגמר. עקב מלחמת העולם השנייה נמנעו מקופצקי עוד כמה משחקים לשחק ובסך הכל עשה 26 הופעות במדיה. בנוסף לכך כבש שמונה שערים והיה לקפטן פעמיים. הוא נפטר ב-30 ביולי 1967 במהלך משחק כדורגל של שחקני עבר סלביה פראג בהלינסקו. סלביה פראג אליפות צ'כוסלובקיה (9): 1932/33, 1933/34, 1934/35, 1936/37, 1939/40, 1940/41, 1941/42, 1942/43, 1946/47 הגביע הצ'כוסלובקי (3): 1940/41, 1941/42, 1944/45 גביע מיטרופה: 1938 נבחרת צ'כוסלובקיה סגנית גביע העולם: 1934 מדיה וקבצים בנושא ולסטימיל קופצקי בוויקישיתוף ולסטימיל קופצקי, באתר Transfermarkt ולסטימיל קופצקי, באתר National Football Teams ולסטימיל קופצקי, באתר FootballDatabase.eu פרופיל המאמן, באתר Transfermarkt
פרס אנני להפקה מונפשת מיוחדת הטובה ביותר

פרס אנני להפקה מונפשת מיוחדת הטובה ביותר (באנגלית: The Annie Award for Best Animated Special Production) הוא פרס אנני, המוענק מדי שנה להפקת הנפשה שאינה תיאטרלית, החל משנת 2011. להלן רשימת הזוכים והמועמדים, נכון לשנת 2020:   הערה: הזוכה מסומן בצהוב
חתונה ללא נשים

חתונה ללא נשים הוא הופעה שמהווה טקס קהילתי מסורתי, הטקס היה פופולרי בארצות הברית בתחילת המאה ה-19. בטקס זה הגברים היו ממלאים את כל התפקידים שמבצעות נשים בחתונה מסרותית, בהם תפקיד השושבינה, ילדות פרחים ואם הכלה ואף הכלה עצמה - כאשר הגברים לבושים בשמלות ובשמלות כלה. באירופה המודרנית הקדומה וגם באמריקה השתמשו בחתונות ללא נשים כדרך לבטא מעמדות בחברה בתקופה שלפני המאה ה-19. בדרך כלל השחקנים היו ממעמד נמוך יותר ומהווים מושא ללעג, לעומת אורחי הכבוד של החתונה ואזרחים שהשתתפו בה עשו זאת מפאת טוב לב[דרושה הבהרה] ולהראות את מעמדם התרבותי בחברה. חתונות ללא נשים נערכו ברחבי ארצות הברית, בעיקר במערב התיכון ובאזורים מסוימים בדרום ארצות הברית. במספר עיירות מהדרום נערכו מופעי חתונות ללא נשים ככלי לגיוס כספים בעזרת גביית דמי כניסה. חתונות ללא נשים מומנו באופן מסורתי על ידי ארגוני צדקה ואיגודים, כך למשל היה כאשר נערכה חתונה ללא נשים בקרוליינה הצפונית בה השתתפו יותר מ-1000 איש כדי לגייס כספים עבור התאחדות הורים ומורים. חתונה ללא נשים תכלול מערכון של טקס חתונה ובדיחות על סטריאוטיפים מגדריים או דיון בעניין תכונות מגדריות "נשיות" המערערות את הנורמות החברתיות המקובלות. מדיה וקבצים בנושא חתונה ללא נשים בוויקישיתוף Southern masculinity : perspectives on manhood in the South since Reconstruction. Friend, Craig Thompson. Athens: University of Georgia Press. 2009. ISBN 978-0820336749. OCLC 647878931.{{cite book}}: תחזוקה - ציטוט: others (link) Linton Weeks. "When 'Womanless Weddings' Were Trendy", npr.org, 16 June 2015. Retrieved 17 June 2015. Kemp, Bill (2015-07-12). "Staged 'womanless weddings' once drew crowds". The Pantagraph. נבדק ב-2016-04-18. "Encyclopedia of North Carolina: Womanless Weddings". נבדק ב-17 ביוני 2015. {{cite web}}: (עזרה) "Forest City Courier from Forest City, North Carolina 1922". נבדק ב-17 ביוני 2015. {{cite web}}: (עזרה) ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
פומפאו

האם התכוונתם ל... אלן פומפאו – שחקנית אמריקאית, במאית ומפיקה, ידועה בעיקר בשל תפקידה כמרדית גריי בסדרת הדרמה "האנטומיה של גריי" מייק פומפאו – מזכיר המדינה של ארצות הברית וקודם לכן ראש ה-CIA הצהרת פומפאו – הצהרה מיוחדת שמסר מייק פומפאו בנובמבר 2019, ובה הודיע על שינוי בגישת הממשל האמריקאי להתנחלויות הישראליות בגדה המערבית, ודחיית הגישה לפיה ההתנחלויות מנוגדות מטבען לחוק הבינלאומי
I Love It

האם התכוונתם ל... I Love It (שיר של איקונה פופ) – שיר של איקונה פופ I Love It (שיר של קניה וסט וליל פאמפ) – שיר של קניה וסט וליל פאמפ I Love It (שיר של קיילי מינוג) – שיר של קיילי מינוג
Release Me

האם התכוונתם ל... Release Me (שיר של הוברפוניק) Release Me (אלבום) Release Me (שיר של אגנס)
אוניברסיטת בודפשט לטכנולוגיה ולכלכלה

אוניברסיטת בודפשט לטכנולוגיה וכלכלה (בהונגרית: Budapesti Műszaki és Gazdaságtudományi Egyetem) היא אוניברסיטה ציבורית בעיר בודפשט שבהונגריה. האוניברסיטה נוסדה בשנת 1782, מה שהופך אותה לאוניברסיטה הטכנית הוותיקה בעולם. היה המכון הראשון באירופה שהכשיר מהנדסים ברמת אוניברסיטאית. נכון ל-2020, לומדים באוניברסיטה כ-20,000 סטודנטים, והיא המוסד הטכני הגדול במדינה אשר מעניק 70% מתארים ההנדסיים בהונגריה. 34 מחברי הסגל הם חברי האקדמיה ההונגרית למדעים. באוניברסיטת בודפשט פועלות יותר מ-110 מחלקות ומכונים במסגרת שמונה פקולטות עם כ-1,100 מרצים וכ-400 חוקרים. מתוך 20,000 הסטודנטים, כ-14,00 מגיעים מכ-50 מדינות מחוץ להונגריה (בעיקר ארצות הברית, גרמניה והממלכה המאוחדת). הלימודים מתקיימים בכחמש שפות: הונגרית, אנגלית, גרמנית, צרפתית ורוסית. אוניברסיטת בודפשט לטכנולוגיה וכלכלה לוקחת חלק בוועידת בתי הספר האירופיים לחינוך ומחקר הנדסי מתקדם ובארגון האוניברסיטאות העולמי. מבין בוגרי האוניברסיטה הידועים ניתן למנות את ארנה רוביק, מקס שפטר, אלפרד האיוש, תיאודור פון קרמן, דונאט באנקי, פאול ארדש, וחתני פרס נובל ג'ורג' אולה, יוג'ין ויגנר, דניס גאבור. אוניברסיטת בודפשט לטכנולוגיה וכלכלה נוסדה בשנת 1782 על ידי יוזף השני, קיסר האימפריה הרומית הקדושה כ-Institutum Geometricum. באותה תקופה היא הכינה מומחים בתחום הנדסה אזרחית. בשנת 1872 האוניברסיטה של קייסר יוזף קיבלה עצמאות מלאה והוענק לה זכות ללת תעודות בהנדסה לאחר חמש שנות לימוד. באותה תקופה בנוסף לפקולטה להנדסה אזרחית הוקמו פקולטות להנדסה כימיה, הנדסת מכונות וארכיטכטורה. בשנת 1910 האוניברסיטה עברה למיקומה הנוכחי בסמוך לנהר הדנובה בעיר. בשנת 1925 החלו לימודי נשים. בתקופה זו המוסד לקח חלק משמעותי בתהליך בתיעוש של הונגריה. בשנת 1949 הוקמה פקולטה להנדסת חשמל. בשנת 1955 הוקמה הפקולטה להנדסת תחבורה. בשנה שלאחר מכן, רבים מן הסטודנטים במוסד הובילו את המרד ההונגרי. בשנת 1998 הוקמה הפקולטה למדעי הטבע והפקולטה למדעי הכלכלה והחברה. דירוג שאנגחאי - 801-900 (2019) דירוג QS - מיקום 250 (הפקולטה להנדסת מכונות) מדיה וקבצים בנושא אוניברסיטת בודפשט לטכנולוגיה ולכלכלה בוויקישיתוף אתר האינטרנט הרשמי של אוניברסיטת בודפשט לטכנולוגיה ולכלכלה (באנגלית) אוניברסיטת בודפשט לטכנולוגיה ולכלכלה, ברשת החברתית אקס (טוויטר)
מקדש בריהאדיסוואראר

מקדש בְּרִיהָאדִיסְוָוארָאר (בהינדי: बृहदीश्वर मन्दिर) הוא מקדש הינדי הממוקם במדינת טאמיל נאדו שבהודו, אשר מוקדש לאל ההינדי שיווה. ביחד עם עוד מקדשים היסטוריים מתקופת שושלת צ'ולה, המקדש הוכרז ב-1987 כאתר מורשת עולמית על ידי ארגון אונסק"ו בשם המקדשים החיים הגדולים של צ'ולה. המקדש הוא מבין הגדולים ביותר בדרום הודו. ארולמוז'יווארמן, קיסר טמילי אשר נודע כרג'ארג'ה צ'ולה הראשון, הניח את היסודות של מקדש בריהאדיסוואראר בשנת 1002 לספירה. זה היה הראשון בין פרויקטי בנייה אחרים של קיסרות צ'ולה בהיסטוריה של טאמיל נאדו. גאומטריה סימטרית וצירית שולטת בפריסת המקדש הנ"ל. מקדשים מאותה תקופה ומאתיים השנים הבאות הם משמשים כביטויים של כוח האדריכלות של צ'ולה, והיא מייצגת מומחיות אמנותית ועושר. עמודים רב גוניים יחד עם סמלים מוקרנים של כותרות מרובעות ועוד מסמנים את תחילתה של אדריכלות חדשה. מקדש בריהדסווארר לפי אדריכלים מערבים מודרניים "מעיד על הישגיה המבריקים של צ'ולה באדריכלות, ציור, יציקת ארד ופיסול." מקדש בריהאדיסוואראר הושלם בסביבות 1010 בחלק הדרום-מזרחי של הבירה החדשה של צ'ולה תנג'אבור (אנ') שנבנתה באגן הנהר קאוורי (אנ') . מקדש זה נודע גם כמקדש רג'אראשארה על שם הקיסר שהורה לבנות את המקדש כאמור. זהו אחד משני המקדשים הגדולים ביותר מתקופת שושלת צ'ולה יחד עם מקדש גנגאיקונדה שנבנה בבירה הבאה, גנגאיקונדה צ'ולפורם, על ידי יורשו רג'נדרה הראשון, קיסר צ'ולה (אנ') . על פי הכתבים, מקדש בריהאדסוואראר הוקם בתוך שבע שנים בלבד. מתחמיו מוקפים במנזרים המשתרעים על שטח של 120 מטר על 240 מטר, והם מוקפים גם מחוץ עם קירות לבנים כבדים לאורכי שטח של 350 מטר מרובע. אף על פי שהם מעוטרים בפסלים, הם נמוכים בהרבה משערי מקדשים מאוחרים יותר שנבנו בדרום הודו. ישנם מספר מקדשים מסביב לחומות, אך ישנו מקדש ראשי בכניסה הראשית ומקדש מרכזי בקצה האחורי של החומות. מדיה וקבצים בנושא מקדש בריהאדיסוואראר בוויקישיתוף מקדש בריהאדיסוואראר, באתר המידע על טנג'בור מקדשי צ'ולה, באתר הרשמי של אונסק"ו מקדש בריהאדיסוואראר, באתר אנציקלופדיית ההיסטוריה העולמית (באנגלית) The Brihadisvara temple complex, Thanjavur
אוניברסיטת מקווארי

אוניברסיטת מקווארי (באנגלית: Macquarie University) היא אוניברסיטה ציבורית אוסטרלית, הממוקמת בעיר סידני, במדינת ניו סאות' ויילס, שנוסדה בשנת 1964, והיא האוניברסיטה השלישית במדינה זו. מוסד זה היה הראשון באוסטרליה לחתום על הסכם בולוניה בשנת 2013. נכון ל-2020, לומדים באוניברסיטה כ-45,000 סטודנטים בכ-5 פקולטות (בנוסף על בית חולים אוניברסיטאי ובית ספר לניהול). אוניברסיטת מקווארי מעורבת בארגונים איגוד אוניברסיטאות חבר העמים הבריטי ואסטרונומי אוסטרליה. מבין אנשי הסגל הבולטים העובדים באוניברסיטה ניתן למנות את ריווין קונל וחוסה אנריקה מויאל. כמה מבוגרי המוסד הידועים הידועים הם ליאן מוריארטי ומרטין אינדיק. הרעיון של הקמת אוניברסיטה שלישית בניו סאות' ויילס עלה בתחילת שנות ה-60 על ידי השלטונות המקומיים. האוניברסיטה נקראת על שמו של המושל החמישי של המושבה, מכלן מקוורי. בשנותיה הראשונות של אוניברסיטת מקווארי למדו בה כמה מאות סטודנטים בלבד, אך היא גדלה באופן משמעותי במהלך שנות ה-70 וה-80. האוניברסיטה כוללת כיום 35 מחלקות בחמש פקולטות: הפקולטה לאומנויות בית הספר לעסקים מקברי הפקולטה למדעי האדם הפקולטה לרפואה ומדעי הבריאות הפקולטה למדעים והנדסה דירוג אוניברסיטאות בעולם של Times Higher Education (שנת 2020): מיקום 201–250 דירוג QS (שנת 2020): מיקום 237 דירוג שנגחאי (שנת 2019): מיקום 201–300 מדיה וקבצים בנושא אוניברסיטת מקווארי בוויקישיתוף אתר האינטרנט הרשמי של אוניברסיטת מקווארי (באנגלית) (באנגלית) אוניברסיטת מקווארי, ברשת החברתית פייסבוק אוניברסיטת מקווארי, ברשת החברתית אקס (טוויטר) אוניברסיטת מקווארי, ברשת החברתית אינסטגרם
אוניברסיטת סידני המערבית

אוניברסיטת סידני המערבית (באנגלית: Western Sydney University) היא אוניברסיטה ציבורית אוסטרלית, הממוקמת במערב העיר סידני, במדינת ניו סאות' ויילס, שנוסדה בשנת 1989. נכון ל-2020, לומדים באוניברסיטה כ-48,000 סטודנטים בכ-5 פקולטות (בנוסף על בית חולים אוניברסיטאי ובית ספר לניהול). אוניברסיטת סידני המערבית מעורבת בארגונים איגוד אוניברסיטאות חבר העמים הבריטי, ארגון האוניברסיטאות העולמי ואסטרונומי אוסטרליה. מבין אנשי הסגל הבולטים במוסד ניתן למנות את סטיב קין וניב חורש. בתחילה הוצע לקרוא לאוניברסיטה על שם ראש ממשלת אוסטרליה בן צ'יפלי מן מפלגת הלייבור, אך הצעה זו ירדה מן הפרק על ידי השלטונות הליברליים. דירוג אוניברסיטאות בעולם של Times Higher Education (שנת 2020): מיקום 351–400 דירוג QS (שנת 2020): מיקום 468 דירוג שאנגחאי (שנת 2019): מיקום 301–400 מדיה וקבצים בנושא אוניברסיטת סידני המערבית בוויקישיתוף אתר האינטרנט הרשמי של אוניברסיטת סידני המערבית (באנגלית) אוניברסיטת סידני המערבית, ברשת החברתית פייסבוק אוניברסיטת סידני המערבית, ברשת החברתית אקס (טוויטר) אוניברסיטת סידני המערבית, ברשת החברתית אינסטגרם
יגואר Mark VII

יגואר Mark VII (באנגלית: Jaguar Mark VII) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1950 – 1956 בבריטניה. סדרה "יגואר Mark VII" - יוצרה בין השנים 1950 – 1954, יוצרו 20,908 יחידות. סדרה "Mark VII M" - יוצרה בין השנים 1955 – 1956, יוצרו 10,061 יחידות. יוצרו 30,969 יחידות. 4 דלתות. 4–5 מושבים. מנוע בנזין קדמי-אורכי, מנוע קירור מים, הנעה אחורית. מאייד כפול מתוצרת "SU". קיבולת מכל דלק: 77.3 ליטר. יחס כוח / משקל: 96.79 כ"ס ל-1,000 ק"ג (סדרה "יגואר Mark VII"). יחס כוח / משקל: 112.33 כ"ס ל-1,000 ק"ג (סדרה "Mark VII M"). מעגל סיבוב מלא - 11 מטר תאוצה בין 0–97 היא 13.7 שניות (מנוע 3.4 ליטר המפיק 162 כ"ס) "יגואר Mark VII", שנת 1954 "יגואר Mark VII", שנת 1952 "יגואר Mark VII" "יגואר Mark VII", שנת 1954 "יגואר Mark VII", שנת 1954 "יגואר Mark VII", שנת 1954 "יגואר Mark VII", שנת 1954 "יגואר Mark VII", שנת 1953 - קבריולה "יגואר Mark VII", שנת 1953 - קבריולה יגואר יגואר Mark X יגואר XKSS מדיה וקבצים בנושא יגואר Mark VII בוויקישיתוף Michael Sedgwick, Mark Gillies, Jon Pressnell, A–Z of cars 1945–1970, Londra, Bay View Books, 1993, ISBN 1-870979-39-7.שמאל-כן סדרה "יגואר Mark VII" - מפרט carfolio.com/jaguar-mark-vii "יגואר Mark VII" סדרה "Mark VII M" - מפרט carfolio.com/jaguar-mark-vii-m "יגואר Mark VII" סדרה "Mark VII M" motortrend.com/news/1955-jaguar-mark-vii-m-drive "יגואר Mark VII" hemmings.com/stories/article/putting-the-sport-in-sports-sedan-jaguar-mark-vii
קאון

קאונים (או מזוני-K) הם קבוצת מזונים הנושאים את המספר הקואנטי מוזרות. לפי מודל הקווארקים של פיזיקת החלקיקים, כל קאון מכיל קווארק מוזר או אנטיקווארק מוזר אחד. הקאונים הטעונים הם מזונים עם צירוף קווארקים של למעלה ואנטי-מוזר, במקרה של קאון חיובי, או אנטי-למעלה ומוזר, במקרה של קאון שלילי. המסה שלהם היא 493.677 MeV והם בעלי אורך חיים של כ-‎1.238×10-8‎ שניות. אורך חיים זה, שהוא גדול למדי בהשוואה לחלקיקים לא-יציבים אחרים, מעיד כי החלקיק דועך דרך הכוח החלש. עקב חולשתו של הכוח החלש, לעומת הכוח החזק, הוא מאפשר לחלקיקים הדועכים דרכו להתקיים למשכי זמן ארוכים יותר. מכיוון שאף אחד מתוצרי דעיכת הקאון אינו מכיל קווארק מוזר, דעיכה זו מפירה את שימור המוזרות ולא יכולה להתרחש דרך הכוח החזק, שהרי רק הכוח החלש מסוגל לשנות את הטעם של חלקיקים. הקאונים הנייטרליים הם חלקיקים בעלי תכונות מורכבות, המייחדות אותם לעומת שאר החלקיקים המוכרים. קיימים שני סוגים של קאונים נייטרליים: K S 0 {\displaystyle \mathrm {K_{S}^{0}} } (K-אפס-קצר) ו- K L 0 {\displaystyle \mathrm {K_{L}^{0}} } (K-אפס-ארוך). שני הסוגים נושאים קווארקי ערכיות מסוג למטה ואנטי-מוזר או אנטי-למטה ומוזר. לשני החלקיקים יש מסה זהה, 497.614 מגה אלקטרונוולט, אך אורכי החיים שלהם שונים מאוד. ל-K-אפס-ארוך נדרשות כ-‎5.116×10-8‎ שניות כדי לדעוך, זמן גדול פי כ-571 מאורך החיים של K-אפס-קצר. ההבדל בין השניים הוא ש-K-אפס-קצר הוא סופרפוזיציה קוונטית סימטרית של המצבים ds ו-sd; לעומת זאת, K-אפס-ארוך הוא סופרפוזיציה אנטיסימטרית שלהם. תכונה קואנטית ייחודית זו מעכבת את פעולת הכוח החלש על החלקיק. כתוצאה מכך, K-אפס-ארוך הוא בעל אורך החיים הגבוה ביותר מבין כל המזונים. ג'ורג' רוצ'סטר (George Rochester) וקליפורד צ'ארלס באטלר (Clifford Charles Butler) גילו את החלקיק K S 0 {\displaystyle \mathrm {K_{S}^{0}} } באוקטובר 1946, תוך תצפית על דעיכת קרניים קוסמיות בתא ערפל. לאחר שהחלקיק K+ נצפה לראשונה, הוא נחשב בטעות לשני חלקיקים שונים, אשר כונו מזוני טאו וטתא (τ meson, θ meson). דעיכתם נחשבה לתעלומה וכונתה "חידת τ–θ": אף שלשני החלקיקים היו מסה, אורך חיים ומספרים קואנטיים זהים, הם דעכו לשני הרכבים נפרדים של תוצרי דעיכה, שלכל אחד מהם זוגיות (parity) שונה. כאשר חלקיקים דועכים דרך הכוח החזק או האלקטרומגנטי, הזוגיות תמיד נשמרת גם אחרי הדעיכה. ב-1956, צונג-דאו לי וצ'ן-נינג יאנג הציעו את ההשערה שזוגיות אינה נשמרת בתהליכים של הכוח החלש. ב-1957, צ'ין-שיונג וו אימתה באופן ניסויי את ההשערה, במסגרת מחקר על דעיכת בטא של קובלט. על עבודתם זכו לי ויאנג בפרס נובל לפיזיקה ב-1957. גם לאחר שהתגלתה הפרת הזוגיות, המשיכו לסבור כי הצירוף של מטען חשמלי וזוגיות, הידוע כ-charge-parity או CP, אינו יכול להיות מופר. אולם, ניסוי שערכו ג'יימס קרונין וואל פיץ' ב-1964 הראה, על בסיס דעיכת קאונים, כי גם שבירת סימטריית CP קיימת. על תגליתם זו קיבלו קרונין ופיץ' את פרס נובל לפיזיקה ב-1980. קווארק מוזר מזון (חלקיק) שבירת סימטריית CP מיון החלקיקים מדיה וקבצים בנושא קאון בוויקישיתוף
אדמונדו סירל

אדמונדו "מונדו" סירל (בספרדית: Edmundo "Mundo" Searle;‏ 15 במרץ 1893 – 20 במאי 1982) היה קריקטוריסט צ'יליאני שהתמחה בקריקטורות מצוירות. סירל נולד בולפראיסו. אביו היה ממוצא בריטי. אדמונדו למד בבית הספר אנגלית סאן לואיס של לימחה. הוא החל את הקריירה שלו כקריקטוריסט בשנת 1909, ועבד במגזין "Sucesos" ובעיתון "La Unión de Valparaíso". כבר בתחילת הדרך הוא חתם על עבודתו כ"מונדו". הוא התחתן עם אספרנסה ארטזה, ונולד לו שני ילדים: אדמונדו ופרלה. בשנת 1917 הוא היגר לארצות הברית, שם עבד ב"ניו יורק הראלד", אך עד מהרה חזר לצ'ילה בשנת 1918. בין השנים 1928–1931 עבר סירל עם משפחתו ללונדון, שם עבד ב"המתבונן", "סקיצה יומית" ,"חדשות לונדון מאויירות" וטאטלר. בהיותו חובב סוסים הוא נעשה חבר קרוב של אדוארד השמיני, אז הנסיך מויילס. לאחר שובו לצ'ילה, התרכז בעיקר בציורי סוסים. הרטרוספקטיבה הראשונה של עבודתו התקיימה באוגוסט 1976, באולם המרכזי של האוניברסיטה הקתולית בצ'ילה. סירל נפטר בסנטיאגו בשנת 1982 בגיל 89. תיאור חייו של אדמונדו סירל ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדמונדו סירל".
בארי שוורץ

בארי שוורץ (באנגלית: Barry Schwartz; נולד ב-15 באוגוסט 1946) הוא פסיכולוג אמריקאי. שוורץ הוא פרופסור דורווין קרטרייט לתיאוריה חברתית ופעולה חברתית במכללת סווארת'מור. לעיתים קרובות הוא מפרסם את דברי העורך בעיתון "ניו יורק טיימס", בו הוא מפרסם ומיישם את מחקריו בפסיכולוגיה על אירועים אקטואליים. מחקריו של שוורץ עוסקים במוסר, בקבלת החלטות וביחסי הגומלין בין המדע לחברה. ספריו מותחים ביקורת על החברה המערבית המודרנית, ומאירים אור על המגמות הפסיכולוגיות הבסיסיות של ימינו. תואר ראשון באוניברסיטת ניו יורק, 1968. דוקטורט באוניברסיטת פנסילבניה, 1971. מספר נבחר של עבודותיו זמין ברשת. Why We Work, סיימון ושוסטר / (TED, 2015. (ISBN 9781476784861 פרדוקס הבחירה: למה יותר זה פחות, אקו, 2004. (ISBN 0-06-000568-8 ,ISBN 0-06-000569-6) Psychology of Learning and Behavior, עם אדוארד וסרמן וסטיבן רובינס The Costs of Living: How Market Freedom Erodes the Best Things in Life, תאגיד קסליבריס, 2001. (ISBN 0-7388-5251-1) Learning and Memory, עם דניאל רייזברג The Battle for Human Nature: Science, Morality and Modern Life Behaviorism, Science, and Human Nature, עם יו לייסי, WW נורטון ושות ', 1983. (ISBN 0-393-01585-8) Practical Wisdom, עם קנת שארפ, ריברהד, 2010, (ISBN 978-1594487835) מדיה וקבצים בנושא בארי שוורץ בוויקישיתוף בארי שוורץ, ברשת החברתית Goodreads בארי שוורץ (1946-), דף שער בספרייה הלאומית Speech at Pop!tech 2004 Barry Schwartz: Curriculum Vitae "The paradox of choice" (TEDGlobal 2005) "Our loss of wisdom" (TED2009) "Using our practical wisdom" (TEDSalon NY2011 2010) בארי שוורץ, בביצוע Video: "Why justice isn't enough" (TEDxSwarthmore 2012), סרטון באתר יוטיוב Interview: Barry Schwartz discusses the role of justice in college admissions "Why We Work". Simon & Schuster. Simon & Schuster. נבדק ב-12 בנובמבר 2015. {{cite web}}: (עזרה)
ג'וזף רייט (אמן אמריקאי)

ג'וזף רייט (באנגלית: Joseph Wright‏; 16 ביולי 1756 – 13 בספטמבר 1793), יליד בורדטאון, ניו ג'רזי, היה צייר פורטרטים שהיה קשור למטבעה של ארצות הברית בסוף המאה ה-18. ההערכה היא שהוא או הנרי ווייג עיצבו את סנט ליברטי, אף על פי שרוב ההיסטוריונים והנומיסמטיקאים זוקפים היום את העיצוב לרייט. ככל הנראה הוא גם עיצב את דפוס מטבע הרבע של 1792. הוא היה הבחירה המקורית של ג'ורג' וושינגטון עבור החרט הראשי של המטבעה, אך הוא מת לפני שנכנס לתפקיד. אמו, פשיינט רייט, שנחשבת לעיתים קרובות לפסלת הראשונה באמריקה, ניהלה סטודיו לפיסול שעווה בניו יורק. בשנת 1772 היא עברה ללונדון כדי לפתוח שם סטודיו לעבודות שעווה. שש שנים לאחר מכן, בשנת 1775, הצטרף ג'וזף הצעיר לאמו באנגליה והיה לתלמיד הראשון יליד אמריקה שסיים את האקדמיה המלכותית לאמנויות בלונדון, שם למד במשך 6 שנים. הוא זכה במדליית כסף עבור ציור של דמות באקדמיה בדצמבר 1778. בשנת 1780 הוא עורר שערורייה באקדמיה המלכותית בכך שהציג דיוקן של אמו המפסלת ראש שעווה של המלך צ'ארלס השני, ואילו פסל חזה של המלך ג'ורג 'השלישי והמלכה שרלוט מביטים מהצד. בשנת 1781 נסעו רייט ואמו לפריז. בעודו שם צייר כמה פורטרטים של בנג'מין פרנקלין. אחרי 7 שנים באירופה, רייט חזר לאמריקה בשנת 1782, שם הוא הפך לראשון משני אמנים שיצר תבנית גבס של ג'ורג 'וושינגטון. תומאס ג'פרסון אהב מאוד את דיוקנו שייצר רייט של וושינגטון. "אין לי שום היסוס לומר כי הציור של רייט היא הדמות הטובה ביותר של הגנרל", כתב בשנת 1795. בתחילת נשיאותו, וושינגטון ומזכיר המדינה, תומאס ג'פרסון, חיפשו בחריצות אחר חרטים אירופאים מוכשרים לעיצוב המטבעות הראשונים בארצות הברית. עם זאת, הם נכשלו במאמץ זה ובסופו של דבר החליטו שרייט יהפוך לחרט הלא רשמי במטבעה של פילדלפיה שנוסדה במחצית השנייה של 1792. באוגוסט 1793 הוגדר ג'וזף כמעצב של המטבעה. רייט היה אחראי על עיצובם של המטבעות הראשונים - Liberty Cap גם על הסנטים הגדולים. עיצובים אלה התבססו על החלק האחורי של מדליית "ליברטאס אמריקנה" שמאמינים כי רייט היה המעצב. סוגי מטבעות סנט גדולים משנת 1793 הם יצירותיו. ב־5 בדצמבר 1789 התחתן רייט עם שרה וונדרוורט בפילדלפיה. נולדו להם שלושה ילדים, שרה, ג'וזף והרייט. רייט ואשתו מתו שניהם, ככל הנראה כתוצאה ממגפת הקדחת הצהובה בשנת 1793. מדיה וקבצים בנושא ג'וזף רייט בוויקישיתוף Wright, Joseph To Zworykin, Vladimir K. (New Jersey), what-when-how.com John L. Cotter, Daniel G. Roberts, Michael Parrington, The Buried Past: An Archaeological History of Philadelphia, University of Pennsylvania Press, 1992, ISBN 978-0-8122-3142-7. (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וזף רייט (אמן אמריקאי)".
Software and Systems Modeling

Software and Systems Modeling‏ (SoSyM) הוא כתב עת מדעי שנבדק על ידי עמיתים המכסה פיתוח ויישום של שפות תכנות וטכניקות מידול של תוכנה ומערכות, כולל יסודות מידול, סמנטיקה, טכניקות ניתוח וסינתזה, טרנספורמציות מודל, הגדרת שפה וסוגיות הנדסת שפה. כתב יצא לאור לראשונה בשנת 2002 בהוצאת שפרינגר. העורכים הראשיים הם ג'ף גריי (אוניברסיטת אלבמה) וברנהרד רומפה (RWTH אוניברסיטת אאכן). הם נתמכים על ידי העורכים הבכירים מרשה צ'צ'יק (אוניברסיטת טורונטו), מרטין גוגולה (אוניברסיטת ברמן) וז'אן מארק יז'קל (IRISA / INRIA ואוניברסיטת רן 1) ועוזריהם חוסיין ארגין (אוניברסיטת בול סטייט) ומרטין שינדלר (אוניברסיטת אאכן). רוברט פרנק היה מייסד ועורך ראשי של כתב העת משנת 1999 עד 2015. על פי ה-"Journal Citation Reports", גורם ההשפעה של כתב העת עומד על 2.660 נכון לשנת 2018. כתב העת נמצא במאגרים רבים, ביניהם: EBSCO, ‏SCOPUS. אתר האינטרנט הרשמי של Software and Systems Modeling דף יומן באתר המו"ל "Software and Systems Modeling". 2018 Journal Citation Reports. Web of Science (Science ed.). Thomson Reuters. 2018. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.